หุ้นสหรัฐฯบวกแรง
ตลาดหุ้นสหรัฐปิดในแรงบวกหลังยูโรโซนบรรลุแนวทางช่วยกรีซ&nbsp; ขณะที่ราคาน้ำมันปิดผสมผสาน
22 ก.ค. 2554

ตลาดหุ้นสหรัฐปิดในแรงบวกหลังยูโรโซนบรรลุแนวทางช่วยกรีซ  ขณะที่ราคาน้ำมันปิดผสมผสาน
ข่าวผู้นำยูโรโซนบรรลุข้อตกลงคลี่คลายวิกฤตหนี้กรีซส่งผลให้ตลาดหุ้นสหรัฐฯปิดบวกแรงเมื่อวานนี้(21ก.ค.) หลังจากดิ่งลงอย่างต่อเนื่องในช่วงไม่กี่สัปดาห์ที่ผ่านมา จากความกังวลต่อวิกฤตหนี้สินที่กำลังลุกลามในชาติยุโรป       ดัชนีหุ้นดาวโจนส์ เพิ่มขึ้น 154.77 จุด (1.23 เปอร์เซ็นต์) ปิดที่ 12,726.68 จุด แนสแดค เพิ่มขึ้น 20.20 จุด (0.72 เปอร์เซ็นต์) ปิดที่ 2,824.43 จุด เอสแอนด์พี เพิ่มขึ้น 18.07 จุด (1.36 เปอร์เซ็นต์) ปิดที่ 1,343.91 จุด ขณะที่ราคาน้ำมันปิดผสมผสาน หลังทบวงพลังงานระหว่างประเทศเผยไม่ระบายน้ำมันดิบจากคลังสำรองทางยุทธศาสตร์เพิ่มเติมและผู้นำยูโรโซนบรรลุข้อตกลงในการคลี่คลายวิกฤตหนี้กรีซ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน เพิ่มขึ้น 73 เซนต์ ปิดที่ 99.53 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 64 เซนต์ ปิดที่ 117.51 ดอลลาร์ต่อบาร์เรล